थोड़ी ही देर में पूरा गाँव इकट्ठा हो गया। सब लोग रो रहे हैं। दुकौड़ी की लाश को घर से शमसान घाट तक ले जाया गया। सभी ने उनकी अर्थी को कंधा दिया। अपनी चिता पर दुकौड़ी ऐसे लेटे हैं, मानो आज वह पूरी तरह से मुक्त हो गए हों। वह पिछले कई वर्षों से शराब की लत से संघर्ष कर रहे थे और थक चुके थे। उनका चेहरा देखकर ऐसा लग रहा है, मानो वह कहना चाह रहे हों कि, ”यारो माफ करना! शराब ने मुझे आप लोगों से जुदा कर दिया। मैं सच में इतना जल्दी मरना नहीं चाहता था।”